Prípravok na ochranu rastlín pre profesionálnych používateľov

**VITISAN**®

Kontaktný fungicídny prípravok s preventívnym a kuratívnym účinkom na ochranu viniča proti múčnatke viniča vo forme prášku alebo tuhého koncentrátu rozpustného vo vode (SP).

**ÚČINNÁ LÁTKA**:

|  |  |  |
| --- | --- | --- |
| **Hydrogénuhličitan draselný****(Potassium hydrogen carbonate)** | **994,9 g/kg** (99,5% hm) |  |
|  |  |  |

**Látky nebezpečné pre zdravie, ktoré prispievajú ku klasifikácii prípravku:**

nerelevantné

**Označenie prípravku**:

nepožaduje sa

|  |  |
| --- | --- |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |
| P102 | Uchovávajte mimo dosahu detí. |
| P270 | Pri používaní výrobku nejedzte, nepite ani nefajčite. |
| P280 | Noste ochranné rukavice/ochranný odev/ochranné okuliare/ochranu tváre. |
| P501 | Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch. |

**SP1 Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**V3 Riziko prípravku je prijateľné pre dážďovky a iné pôdne makroorganizmy.**

**Vč2 Prípravok pre včely škodlivý. Prípravok je pre populácie užitočných článkonožcov (*Typhlodromus pyri* a *Aphidius rhopalosiphi*) škodlivý.**

**Zákaz používania prípravku v 1. ochrannom pásme zdrojov pitných vôd!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**Neaplikujte v blízkosti hladín tečúcich a stojatých vôd! Dodržujte neošetrenú vegetačnú ochrannú zónu!**

**Uložte mimo dosahu zvierat!**

**Pred použitím si prečítajte sprievodné pokyny!**

PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

|  |  |
| --- | --- |
| **Držiteľ autorizácie:**  | Biofa GmbH, Rudolf Diesel Str. 2, D-72525 Münsingen Nemecká spolková republika |
|  |  |
| **Distribútor:** | BIOCONT LABORATORY, spol. s r.o., Mayerova 784, 664 42 Modřice, Česká republika |
|  |  |
| **Číslo autorizácie ÚKSÚP**: | **17-00005-AU** |
|  |  |
| **Dátum výroby**: | uvedené na obale |
| **Číslo výrobnej šarže**: | uvedené na obale |
| **Balenie:**  | 1 kg a 25 kg HDPE vrece 1 kg a 25 kg LDPE vrece |
|  |  |

VITISAN® je registrovaná značka spoločnosti Biofa AG.

**PÔSOBENIE PRÍPRAVKU**

VITISAN pôsobí ako kontaktný fungicídny prípravok s preventívnym aj kuratívnym účinkom proti múčnatke viniča. Po aplikácii dochádza k vysušeniu pôvodcu choroby. Zásadité pH a zvýšený osmotický tlak obmedzuje vývoj mycélia húb. Tak je zabránené ďalšej infekcii. Pre dobrú účinnosť je dôležité zabezpečiť dôkladné pokrytie celého povrchu ošetrenej plochy.

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka/ha** | **Ochranná doba** | **Poznámka** |
| **Vinič** | múčnatka viniča | 3 – 12 kg/ha | AT |  |

AT - ochranná lehota je daná odstupom medzi termínom aplikácie a zberom.

**POKYNY PRE APLIKÁCIU**

Maximálny počet aplikácií za vegetačné obdobie: 6x

Interval medzi aplikáciami: 3 – 7 dní.

Prípravok aplikujte v jednotlivých rastových fázach preventívne podľa signalizácie v dávke:

* 3 kg/ha v 400 l vody od fázy 2 listov vyvinutých (BBCH 12)
* 6 kg/ha v 800 l vody/ha na začiatku kvitnutia (BBCH 61)
* 9 kg/ha v 1200 l vody/ha počas nasadzovania plodov (BBCH 71)
* 12 kg/ha v 1600 l vody/ha v čase keď sú bobule veľkosti hrášku, strapec je ovisnutý až do fázy mäknutia bobúľ (od BBCH 75 – do BBCH 85)

VITISAN nekombinujte s prípravkami na báze *Bacillus thuringiensis*, s polysulfidom vápenatým a s produktami radu Alginure.

**Menej významné použitie**

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka/ha** | **Ochranná doba** | **Poznámka** |
| **Jadroviny** | hubové choroby | 7,5 kg(2,5 kg/ 1 m výšky koruny/ha ) | 1 deň |  |
| **Špargľa lekárska** | čerň (*Stemphyllium*) | 3 kg | 1 deň |  |
| **Okrasné rastliny** | múčnatka | 3 kg | AT |  |
| **Chmeľ** | múčnatka | 12 kg | 1 deň |  |
| **Kôstkoviny** | hubové chorobymúčnatka | 1,5 – 10 kg | 1 deň |  |
| **Tekvica, rajčiak** | múčnatka | 1,5 – 3 kg | 1 deň |  |
| **Jahoda**  | múčnatka jahôd | 3 kg | 1 deň |  |
| **Bobuľové ovocie** | hubové choroby, múčnatka, americká múčnatka egreša | 5 kg | 1 deň |  |
| **Endívia, šalát** | múčnatka | 3 kg | 1 deň |  |
| **Bylinky** | múčnatka | 3 kg | 1 deň |  |
| **Vinič** | pleseň sivá | 5 - 12 kg | AT |  |

**Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!**

**POKYNY PRE APLIKÁCIU**

**Jadroviny:**

Maximálny počet aplikácií za vegetačné obdobie: 6x

Interval medzi aplikáciami: 8 - 10 dní

Dávka vody: 200 – 1500 l/ha (max 500 l vody/1m výšky koruny/ha)

Termín aplikácie: od štádia veľa rozvinutých listov do obdobia pokročilého zretia (BBCH 15 – 85).

**Špargľa**:

Maximálny počet aplikácií za vegetačné obdobie: 5x

Interval medzi aplikáciami: 7 - 10 dní

Dávka vody: 800 – 1000 l/ha

Termín aplikácie: po zbere alebo v nezberovom roku

**Okrasné rastliny**:

Maximálny počet aplikácií za vegetačné obdobie: 10x

Interval medzi aplikáciami: 7 - 10 dní vonkajšie priestory, 5 – 7 dní chránené priestory

Dávka vody: max 800 l/ha

Termín aplikácie: pri prvých príznakoch

**Chmeľ:**

Maximálny počet aplikácií za vegetačné obdobie: 5x

Interval medzi aplikáciami: 3 – 7 dní.

Dávka vody: 2000 - 2400 l/ha

Termín aplikácie: pri prvých príznakoch od štádia 2. páru listov po zberovú zrelosť šištičiek (BBCH 12-89)

**Kôstkoviny**:

Maximálny počet aplikácií za vegetačné obdobie: 6x

Interval medzi aplikáciami: 7 - 10 dní.

Dávka vody: 300 – 1000 l/ha

Termín aplikácie: pri prvých príznakoch od štádia pokročilého vývoja listu až po štádium pokročilého zafarbenia plodu (BBCH 12-85)

**Tekvica, rajčiak**:

Maximálny počet aplikácií za vegetačné obdobie: 6x

Interval medzi aplikáciami: 7 - 10 dní.

Dávka vody: 600 – 1200 l/ha

Termín aplikácie: pri prvých príznakoch napadnutia od štádia 1. pravého listu (od BBCH 11)

**Jahoda**:

Maximálny počet aplikácií za vegetačné obdobie: 8x

Interval medzi aplikáciami: 7 - 10 dní.

Dávka vody: 500 – 1000 l/ha

Ošetrujte v rastovej fáze od začiatku vývoja listu až po fázu keď sú staré listy mŕtve (BBCH 10-97).

**Bobuľové ovocie:**

Maximálny počet aplikácií za vegetačné obdobie: 8x

Interval medzi aplikáciami: 7 - 10 dní.

Dávka vody: 500 – 1000 l/ha

Ošetrujte v rastovej fáze od konca nalievania pupeňov až po začiatok opadávania listov (BBCH 3-93).

**Endívia, šalát**:

Maximálny počet aplikácií za vegetačné obdobie: 10x

Interval medzi aplikáciami: 5 - 7 dní.

Dávka vody: 600 l/ha

Ošetrujte v rastovej fáze od dvoch vyvinutých listov (BBCH 12).

**Bylinky**:

Maximálny počet aplikácií za vegetačné obdobie: 6x

Interval medzi aplikáciami: 7 - 10 dní.

Dávka vody: 400 - 600 l/ha

Termín aplikácie: pri prvých príznakoch napadnutia

**Vinič**:

Maximálny počet aplikácií za vegetačné obdobie: 6x

Interval medzi aplikáciami: 3 - 12 dní.

Dávka vody: 400 - 600 l/ha

Ošetrujte od rastovej fázy napučiavania metliny až po fázu mäknutia bobúľ (BBCH 55 – 85).

VITISAN nekombinujte s prípravkami na báze *Bacillus thuringiensis* alebo s polysulfidom vápenatým.

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pri dodržaní pokynov uvedených na etikete nedochádza k prejavom fytotoxicity a nebola zistená odrodová citlivosť.

**OPATRENIA PROTI VZNIKU REZISTENCIE**

Pri dodržaní pokynov pre aplikáciu sa vznik rezistencie nepredpokladá. Dodržujte správny termín aplikácie a registrovanú dávku prípravku.

**VPLYV NA ÚRODU**

Prípravok nemá negatívny vplyv na úrodu.

**VPLYV NA NÁSLEDNÉ, NÁHRADNÉ A SUSEDIACE PLODINY**

Výsev/výsadba následných a náhradných plodín je bez obmedzenia.

**VPLYV NA UŽITOČNÉ A INÉ NECIEĽOVÉ ORGANIZMY**

Aplikácia prípravku nemá negatívny vplyv na užitočné a iné necieľové organizmy.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Odvážené množstvo prípravku rozmiešajte v pomocnej nádobe vo väčšom množstve vody, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad. Zákaz opätovného použitia obalu alebo jeho použitia na iné účely!

**ČISTENIE** **APLIKAČNÉHO ZARIADENIA**

Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd. V prípade čistiacich prostriedkov postupujte podľa návodu na ich použitie.

**BEZPEČNOSTNÉ OPATRENIA**

Pred použitím prípravku si dôkladne prečítajte návod na použitie (etiketu prípravku)!

Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky.

Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv.

Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí.

Počas práce a po nej, až do vyzlečenia pracovného odevu a dôkladného umytia celého tela teplou vodou a mydlom je zakázané jesť, piť a fajčiť!

Ak nebol použitý jednorazový ochranný pracovný odev, je potrebné pracovný odev a ďalšie osobné ochranné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky.

Pracovníci vstupujúci do ošetrených porastov musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

**Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov.** Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

**PRVÁ POMOC:**

|  |  |
| --- | --- |
| **Všeobecné pokyny:** | V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára. |
| **Po nadýchaní:** | Prerušte prácu. Opustite ošetrovanú oblasť alebo preneste postihnutého mimo ošetrovanú oblasť. Postihnutého ponechajte v teple a pokoji.  |
| **Po požití:** | Vypláchnite ústa vodou, prípadne dajte postihnutému vypiť asi pohár (250 ml) vody. Nevyvolávajte zvracanie.  |
| **Po zasiahnutí očí:** | Vypláchnite oči po dobu aspoň 10 minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.  |
| **Po zasiahnutí pokožky:** | Odložte kontaminovaný / nasiaknutý odev. Zasiahnuté časti pokožky umyte dôkladne veľkým množstvom teplej vody a mydlom. Pokožku následne dobre opláchnite. Pri väčšej kontaminácii pokožky sa osprchujte. |

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava, tel. č. +421 (0)2 5477 4166.

**SKLADOVANIE**

VITISAN uchovajte v originálnom obale pri izbovej teplote, v suchých dobre vetraných miestnostiach oddelene od skladovaných potravín, krmív, hnojív, dezinfekčných prostriedkov a prázdnych obalov od týchto látok. Pri skladovaní za uvedených podmienok (od +5 do + 20 °C) zaručuje výrobca deklarovanú aktivitu prípravku po dobu 2 rokov. Prípravok nesmie zmrznúť.

**ZNEŠKODNENIE ZVYŠKOV**

Nepoužité zvyšky prípravku v pôvodnom obale zneškodnite ako nebezpečný odpad.

Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.